
PËR NGRITJEN E MONUMENTIT TË HEROIT TË DEMOKRACISË, AZEM HAJDARI, NË QYTETIN E TIRANËS

Në mbështetje të neneve 95, pika 2, e 100 e Kushtetutës dhe të ligjit nr.9464, datë 28.12.2005 “Për Buxhetin e Shtetit të vitit 2006”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

VENDOSI:

1. Ngritjen e monumentit të heroit të demokracisë dhe pluralizmit, Azem Hajdari, në krahun juglindor, të lulishtes “Parku Rinia”, në qytetin e Tiranës, sipas skemës, që i bashkëlidhet këtij vendimi.
2. Efektet financiare, që rrjedhin nga zbatimi i këtij vendimi, të përballohen nga buxheti i vitit 2006, miratuar për Ministrinë e Turizmit, Kulturës, Rinisë dhe Sporteve.
3. Ngarkohen Ministria e Turizmit, Kulturës, Rinisë dhe Sporteve dhe Ministria e Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi menjëherë.
KRYEMINISTRI
Sali Berisha

